EkBass/fiwiki-20250220-pages-articles huggingface dataset:
Pippurimylly (ravintola)

Pippurimylly on Turun Martin kaupunginosassa vuodesta 1974 toiminut bistrotyyppinen ruokaravintola. Kun vuotta aiemmin perustettu Kaskenahde on muuttunut Kaskis-ravintolaksi ja vuotta myöhemmin perustettu pizzeria Dennis vaihtanut omistajaa ja konseptia, Pippurimylly on Turun vanhimpia yhä alkuperäisellä konseptilla toimivia ravintoloita Tähti-Baarin (1971) ja Brahen Kellarin (1967) ohella. ==Historiaa== Pippurimyllyn avasivat 18. heinäkuuta 1974 helsinkiläiset Osmo ja Helena Ravantti teininuorison suosiossa olleen keskiolutbaari Martinexin tiloihinTurun baareja, menopaikkoja ja salakapakoita 1960-luvulla , Föribeat.fi. Viitattu 4.9.2016. Stålarminkatu 2:een. Pippurimyllyn ranskalaiseen keittiöön pohjautuva ruokalista on ollut pitkälti sama läpi vuosikymmenten. Tunnetuimpia annoksia ovat pihvit, kuten ravintolan nimikkopihvi, muunnelma pippuripihvistä. Myös pizzat tulivat Turussa ensimmäisinä listalle Pippurimyllyssä.42 vuotta ja 4,5 miljoonaa tarjoiltua ateriaa , Pippurimylly 17.7.2016. Viitattu 4.9.2016. Kaarevakattoinen ravintolasali seinille kerättyine taidenäyttelyjulisteineen on sekin pidetty lähes alkuperäisasussaan.Uitto, Teija: Klassikkoravintolat menestyvät Turussa , Turkulainen 1.2.2016. Viitattu 4.9.2016. Ravintolan nimen keksi Ravanttien perhetuttu, Marimekon perustaja Armi Ratia. Hän myös lahjoitti ravintolalle kultaisen pippurimyllyn, joka on ollut näkyvillä ravintolasalissa.Nummila, Heli: Trendit eivät Pippurimyllyä heiluta , Turun Sanomat 19.7.2004. Viitattu 4.9.2016. Pippurimylly on yhä yksi useimmin suositelluista ravintoloista Turun keskustan ulkopuolella.Kyselytulos: Näitä ravintoloita turkulaiset suosittelevat, Turkulainen 24.3.2016. Viitattu 4.9.2016. ==Muut Ravanttien ravintolat== Pippurimyllyn alakerrassa toimii samojen omistajien pubimaisempi ravintola Hugo, joka avattiin 1993. Ravantin perheen muita ravintoloita ovat Läntisellä Pitkälläkadulla vuodesta 2004 toiminut Kerttu, Läntisen Rantakadun loppupäässä toimivat Rantakerttu ja Hunsvotti sekä Humalistonkadun ja Ratapihankadun kulman Cup & Pint. Kaikki ovat hieman keskustan ulkopuolella toimivia kortteliravintoloita. Vuodesta 2017 he ovat omistaneet Vanhan Suurtorin laidalla sijaitsevat Teinin ja Löydön (entinen Bremer). 1980-luvulla Ravantit pitivät Kiinamyllynkadulla Pikkumylläriä ja Eerikinkatu 16:ssa Mylläri-Mattia. Ravintoloita hoitaa nyt Ravantin perheen toinen sukupolvi.Jokelin, Jantso: Baarimessias , Viljo Ravantin haastattelu, Turun ylioppilaslehti 2.2.2012. Viitattu 4.9.2016. ==Lähteet== ==Aiheesta muualla== *Ravintolan verkkosivusto Luokka:Ravintolat Turussa Luokka:IV kaupunginosa
Brahen Kellari

Brahen Kellari, Turun keskustassa Puolalankadulla vuodesta 1967 toiminut kellariravintola sijaitsee nykyään katutasossa osoitteessa Linnankatu 17.Klassikkoravintolat menestyvät Turussa , Turkulainen 1.2.2016. Viitattu 4.9.2016. Vuonna 1917 rakennetussa talossaBrahen kellari avaa ovensa vasta elokuussa , Turun Sanomat 15.7.2007. Viitattu 4.9.2016. sijaitsevassa ravintolassa on 78 asiakaspaikkaa. ==Lähteet== ==Aiheesta muualla== *Ravintolan verkkosivusto Luokka:Ravintolat Turussa Luokka:VII kaupunginosa
Fis-duuriasteikko

Fis-duuriasteikko on Fisistä alkava sävelasteikko, johon kuuluvat sävelet Fis, Gis, Ais, H, Cis, Dis ja Eis. Fis-duurin rinnakkaissävellaji on dis-molli ja muunnossävellaji on fis-molli. Fis-duurin subdominanttisointu on H-duurisointu ja dominanttisointu on Cis-duurisointu. thumb|351px|Yhden oktaavin Fis- duuriasteikko. Fis-duuri on yksi harvimmin käytetyistä sävellajeista. Se mielletään usein vaikeaksi soittaa, koska siinä on kuusi ylennystä. Fis-duuria vastaa enharmonisesti Ges-duuri, jossa on kuusi alennusta. ==Fis-duurin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key fis \major s16 \clef alto \key fis \major s16 \clef tenor \key fis \major s16 \clef bass \key fis \major s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Fis-duurin etumerkit kirjoitetaan niille ylläolevin tavoin.https://mymusictheory.com/more-music-theory-topics/key-signatures- chart/ ==Tunnettuja klassisia sävellyksiä Fis-duurissa== * Johann Sebastian Bach: Das wohltemperierte Klavier, Preludi ja fuuga nro. 13, Fis- duurihttp://imslp.org/wiki/Prelude_and_Fugue_in_F- sharp_major,_BWV_858_(Bach,_Johann_Sebastian) ==Lähteet== Luokka:Sävelasteikot
Q (täsmennyssivu)

Q voi viitata ainakin seuraaviin: * Q, latinalaisen kirjaimiston 17. kirjain, jota käytetään myös monen asian lyhenteenä tai tunnuksena * q, soinniton uvulaarinen klusiiliäänne * Q, brittiläinen musiikki- ja viihdelehti * Q, hahmo James Bond -elokuvasarjassa * Q, hahmo Star Trek -sarjassa * Q, kuvitteellinen tietovuotaja QAnon-salaliittoteoriassa ===Katso myös=== * Q-koodi, lyhenteitä, joita käytetään radio-, ilmailu- ja meriliikenteessä * Q-teatteri, suomalainen teatteri * Q-lähde, hypoteettinen Jeesuksen puheiden kokoelma
3,5-dikloorianiliini

3,5-dikloorianiliini (C6H5NCl2) on aniliinin kloorattuihin johdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä muun muassa maatalouskemikaalien valmistamiseen. ==Ominaisuudet, valmistus ja käyttö== Huoneenlämpötilassa 3,5-dikloorianiliini on valkoista tai kellertävää kiteistä ainetta. Yhdiste liukenee vain niukasti veteen, mutta paremmin esimerkiksi etanoliin. 3,5-dikloorianiliinia valmistetaan m-diklooribentseenin ja ammoniakin välisellä reaktiolla. Yhdistettä käytetään fungisidien kuten iprodionin, klotsolinaatin, prosymidonin ja vinklotsoliinin valmistamiseen. ==Lähteet== Luokka:Klooribentseenit
Fitchburgin Sanomat

Fitchburgin Sanomat (vuodesta 1938 lähtien Viikkolehti) oli Massachusettsin Fitchburgissa vuosina 1930–1938 ilmestynyt amerikansuomalainen sanomalehti. Fitchburgin Sanomat oli pieni viikkolehti, jota julkaisi paikallisen Kansalliskirkon seurakunnan pastori Matti Anttonen. Vuonna 1938 lehti myytiin Jallu Honkoselle, joka muutti sen nimeksi Viikkolehti. Seuraavana vuonna sen osti Raivaajan kustannusyhtiö. ==Lähteet== Luokka:Amerikansuomalaiset sanomalehdet
Magna Carta Holy Grail

Magna Carta Holy Grail (myös muodoissa Magna Carta... Holy Grailhttp://lifeandtimes.com/jay-z-magna-carta-holy-grail-album-cover ja Magna Carta: Holy Grailhttp://www.allmusic.com/album/magna-carta-holy-grail- mw0002557360) on vuonna 2013 julkaistu Jay Z:n kahdestoista (12.) studioalbumi. Se oli aluksi ladattavissa ilmaiseksi, ja tuli myyntiin albumin muodossa neljä päivää myöhemmin, 8. heinäkuuta 2013. Albumilla vierailevat Nas, Justin Timberlake, Rick Ross, Beyoncé ja Frank Ocean. Albumia promotoitiin Samsungin esittämillä mainoksilla. ”Magna Carta Holy Grail” sai kriitikoilta kehnon vastaanoton; monet eivät pitäneet albumin teemasta, toisten mukaan albumin kappaleet toistivat itseään liikaa. Tästä huolimatta albumi menestyi yleisön keskuudessa hyvin, ja oli Yhdysvalloissa Billboard 200 -listan ykkösenä.http://www.billboard.com/articles/news/1924866/jay-zs-magna- carta-debuts-at-no-1-on-billboard-200-chart Lisäksi se oli ykkösenä myös Kanadan, Sveitsin ja Britannian singlelistoilla, toisena Australian singlelistalla sekä Suomen virallisen listan sijalla 17.Jay Z: MAGNA CARTA... HOLY GRAIL , Suomen virallinen lista (tilastot) Albumi on myynyt Yhdysvalloissa 2× platinaa (2 milj. kpl), Kanadassa platinaa (80 000 kpl) ja Isossa-Britanniassa kultaa (100 000 kpl). ”Magna Carta Holy Grail” oli 2014 Billboard Music Awardsissa ehdolla parhaaksi rap-albumiksi. ==Kappalelista== # # # # # # # # # # # # # # # # === Vinyyli bonuskappale === # * ==Arvostelut== *Allmusic: *The A.V. Club: C–http://www.avclub.com/review/jay-z-emmagna-carta-holy-grailem-99869 *The Daily Telegraph: http://www.telegraph.co.uk/culture/music/cdreviews/10161769/Jay-Z-Magna-Carta-Holy-Grail-review.html *Los Angeles Times: http://www.latimes.com/entertainment/music/posts/la-et-ms-jay-z-review-20130705-story.html *Slant Magazine: http://www.slantmagazine.com/music/review/jay-z-magna-carta-holy-grail *Rolling Stone: http://www.rollingstone.com/music/albumreviews/magna-carta-holy-grail-20130710 ==Lähteet== Luokka:Vuoden 2013 albumit Luokka:Jay Z:n albumit
Idän Uutiset

Idän Uutiset oli Massachusettsin Worcesterissa ja Fitchburgissa vuosina 1896–1899 ilmestynyt amerikansuomalainen sanomalehti. Idän Uutiset perustettiin Worcesterissa samaan aikaan ja saman yhtiön toimesta kuin ruotsinkielinen Finska Amerikanaren. Molempia lehtiä toimitti aluksi J. W. Lähde. Sittemmin Idän Uutisten toimittajana työskenteli Victor Vitikka ja hänen kuolemansa jälkeen jälleen Lähde. Vuoden 1897 lopussa lehti siirrettiin Fitchburgiin, jossa se ilmestyi kerran viikossa noin 1500 kappaleen painoksena. Vuonna 1899 sen osti myöhemmin Pohjan Tähteä julkaissut kauppias Aleksi Heisson. ==Lähteet== ==Aiheesta muualla== * Idän Uutiset digitoituna Kansalliskirjastossa Luokka:Amerikansuomalaiset sanomalehdet
The Greatest Hit

The Greatest Hit on norjalaisen laulajan Annien esikoissingle, joka julkaistiin vuonna 1999. Kappale koostuu Madonnan vuoden 1982 kappaleen ”Everybody” sampleista, ja sen on sanoittanut Annie. Kappale julkaistiin myös Annien esikoisalbumilla Anniemal. == Kappaleet == === A-puoli === # === B-puoli === # * Luokka:Norjalaiset musiikkikappaleet Luokka:Elektronisen musiikin kappaleet Luokka:Vuoden 1999 kappaleet
Kirsi Kainulainen

Kirsi Kainulainen (s. 23. marraskuuta 1985 Iisalmi) on suomalainen ratamoottoripyöräilijä. Kainulainen on ajanut soolona sekä jäällä että radalla ja vuosina 2015–2017 sivuvaunuluokassa Pekka Päivärinnan matkustajana eli ”purkkiorjana”. == Sivuvaunuluokka == Kainulainen teki vuonna 2015 historiaa voittamalla MM-pronssia ensimmäisenä naisena ratamoottoripyöräilyssä sivuvaunuluokassa Pekka Päivärinnan kanssa. Kaudella 2016 hän teki niin ikään historiaa voittamalla ensimmäisenä naisena MM-osakilpailun moottoripyöräilyssä miesten kanssa samassa sarjassa Unkarin osakilpailun sivuvaunuluokassa sekä voittamalla kauden 2016 ratamoottoripyöräilyn sivuvaunuluokan maailmanmestaruuden Pekka Päivärinnan kanssa. == Soololuokat == Soololuokissa Kainulainen on ajanut radalla SM-, PM- ja EM-tasolla luokissa 125 cc ja 600 cc. Hän on menestynyt myös jääradalla kansallisella tasolla sekä soololla eri luokissa että sivuvaunuluokassa Päivärinnan kanssa. Vuonna 2018 Kainulainen teki sopimuksen Hollantilaisen kilpatallin kanssa ja ajoi Ow-cup sarjaa Euroopassa. 2019 kaudella hän palasi oman Motorsline Kainulainen tiiminsä väreihin ja ajoi kansainvälistä Alpe Adrian sarjaa Euroopassa. == Kilpailumenestys == * 2006: SM-pronssi Roadracing 125 cc * 2007: PM-pronssi Roadracing 125 cc * 2014: Jääradan sivuvaunuluokan SM-hopea. * 2015: Ratamoottoripyöräilyn sivuvaunuluokan MM-pronssi * 2016: Jääradan sivuvaunuluokan SM-hopea. * 2016: Ratamoottoripyöräilyn sivuvaunuluokan MM- kulta. * 2017: Ratamoottoripyöräilyn sivuvaunuluokan MM-hopea. * 2018 : Paluu ratamoottoripyöräilyn soolo uralle (OW-cup) * 2019: Ratamoottoripyöräilyn Kansainvälinen Alpe Adrian sarja. 600cc STK luokan 7 sija loppupisteissä. * 2020: Jääradalla ensimmäinen nainen joka on ollut palkintopallilla (3 sija.) B 450cc luokassa. == Lähteet == == Aiheesta muualla == * Päivärinta Racing: Tiimi Luokka:Suomalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1985 syntyneet Luokka:Elävät henkilöt
Jewish Encyclopedia

Jewish Encyclopedia on alun perin vuosina 1901–1906 julkaistu ja 1960-luvulla uudelleen painettu juutalaisuutta käsittelevä tietosanakirja, joka sisältää yli 15 000 artikkelia.http://www.jewishencyclopedia.com/ Se on täten Encyclopaedia Judaican ohella tärkeimpiä juutalaisuutta käsitteleviä lähdeteoksia. Nykyisin teos kuuluu public domainiin. Se on saatavilla useilla Internet-sivustoilla, joista huomattavimpia ovat jewishencyclopedia.com ja Internet Archive.Internet Archive Search: title:("Jewish Encyclopedia") Kirjan koko nimi on The Jewish Encyclopedia: A Descriptive Record of the History, Religion, Literature, and Customs of the Jewish People from the Earliest Times to the Present Day'. ==Lähteet== ==Aiheesta muualla== *JewishEncyclopedia.com *Internet Archive Luokka:Yhdysvaltalaiset tietosanakirjat
Otto Collin

Otto Collin (22. joulukuuta 1850 Hämeenlinna – 13. heinäkuuta 1924 Hämeenlinna) oli suomalainen opettaja, eläin- ja kasvitieteen harrastaja ja tunnettu originelli joka saattoi kulkea kaupungilla kesähelteelläkin turkki päällä.HämeWiki : Otto Collin Kuolleita, Aamulehti, 17.07.1924, nro 162, s. 2, Kansalliskirjaston digitaaliset aineistot. Viitattu 17.07.2024 Collinin vanhemmat olivat raatimies Karl Johan Collin (1804–1873) ja Johanna Karolina Laurentz (1819–1881). Hän pääsi ylioppilaaksi Hämeenlinnan lukiosta 1870 ja valmistui Helsingin yliopistosta filosofian kandidaatiksi ja maisteriksi 1873. Collin toimi Hämeenlinnan normaalilyseon ja Hämeenlinnan lyseon luonnonhistorian, matematiikan ja kaunokirjallisuuden kollegana 1878–1890. Collin erotettiin vuonna 1890 opettajan virasta oppilaiden moraalin turmelemisesta syytettynä. Hämeenlinnan lyseossa oppilaana olleen Eino Leinon muistelmien mukaan hän oli kertonut pojille murrosiän vaaroista. Myöhemmin Collin oli painoasiamiehenä Hämeenlinnassa 1902–1905 ja vastasi sanomalehtien ennakkosensuurista. Collin julkaisi 1886 tutkielman Suomessa tavattavien pöllöjen pesimissuhteista ja hän keräsi huomattavia luonnontieteellisiä kokoelmia. Collin on haudattu Hämeenlinnan Ahveniston hautausmaalle.FindAGrave : Otto Collin == Teoksia == * Suomessa tavattavien pöllöjen pesimissuhteista teoksessa Hämeenlinnan normaalilysei. Kertomus lukuvuodesta 1885-1886. Hämeenlinna 1886, julkaistu näköispainoksena Hämeen sanomat, Hämeenlinna 1986 == Kirjallisuutta == * Mauri Kittelä : Otto Collin, hämeenlinnalainen luonnonystävä. Hämeenlinna-seuran julkaisu 5. Hämeenlinna 1955 == Lähteet == == Aiheesta muualla == * Otto Collinin hauta Hämeenlinnan Ahveniston hautausmaalla Luokka:Suomalaiset opettajat Luokka:Vuonna 1850 syntyneet Luokka:Vuonna 1924 kuolleet
Gragnano

Gragnano on kunta Etelä-Italiassa Napolin metropolikaupungissa Campanian alueella. Se sijaitsee noin 30 kilometriä Napolista kaakkoon. Gragnano tunnetaan pastakaupunkina, Città della Pasta. ==Pasta== Pastan ja erityisesti makaronin valmistus teki Gragnanosta tunnetun 1500- ja 1600-luvuilla. Varsinainen kulta-aika pastanvalmistuksella oli 1800-luvulla. Tuolloin pastanvalmistus oli vielä käsityötä. Pasta kuivattiin kaupungin pääkadun varrella. Pasta tarvitsi kuivuakseen valoa ja lämpöä. Kaupungin arkkitehdit olivat tämän takia määränneet taloille suurimman korkeuden, jota ei saanut ylittää, ettei pastan saama auringonvalo estyisi. Toisen maailmansodan jälkeen kansainvälinen kilpailu alkoi heikentää Gragnanon pastan menekkiä. Kunnan kotisivut ==Lähteet== ==Aiheesta muualla== Luokka:Napolin metropolikaupungin kunnat Luokka:Campanian kaupungit
Napolin metropolikaupunki

Napolin metropolikaupunki () on yksi Italian metropolikaupungeista. Se sijaitsee Campanian alueella Italian eteläosissa. Perustamispäivänään 1. tammikuuta 2015 Napolin metropolikaupunki korvasi Napolin maakunnan ()www.tuttitalia.it. Metropolikaupunki muodostuu 92 kunnasta, ja sen pääkaupunki on Napoli. Alueen suurimmat kaupungit väkiluvultaan ovat: Kunta Asukasmäärä (31.12.2015) Napoli 978 399 Giugliano in Campania 121 201 Torre del Greco 86 793 Pozzuoli 81 824 Casoria 77 874 Castellammare di Stabia 66 681 Afragola 65 290 == Matkailu == Metropolikaupungin matkailukohteisiin kuuluvat muun muassa Pompeji, Vesuvius sekä Napolinlahden saaret Ischia, Procida ja Capri. == Lähteet == == Aiheesta muualla == *
Toni Wirtanen Undercover

Toni Wirtanen Undercover on vuonna 2004 Nelosella esitetty 12 osainen televisiosarja, jossa Toni Wirtanen keskittyy jokaisessa jaksossa erilaiseen itseensä liittyvään tai itseään kiinnostavaan teemaan tai pyrkii johonkin asemaan. Esimerkiksi ensimmäisessä osassa Wirtanen pyrkii europarlamentaarikoksi. Myöhemmissä Wirtanen pyrkii muun muassa kuvaamaan filosofisesti haastavan pornofilmin, hakemaan selitystä nuoruutensa ufo- kokemukselle ja perustamaan miesasialiikkeen. Sarjaa esitettiin aluksi keskiviikkoisin kello 21, mutta kuudennesta osasta eteenpäin sarja siirtyi keskiviikon myöhäisillan viimeiseksi ohjelmaksi alkaen n. kello 23 ja 24 välillä. == Jaksot == JaksoGoogle - Netello Nimi Ensiesitys 1\. EuroToni 7. huhtikuuta 2004 2\. Nousukas 14. huhtikuuta 2004 3\. Moderni taiteilija 21. huhtikuuta 2004 4\. Maanpuolustaja 28. huhtikuuta 2004 5\. Ufotutkija 5. toukokuuta 2004 6\. Pornotuottaja 12. toukokuuta 2004 7\. Vaihtoehtohoitaja 19. toukokuuta 2004 8\. Supermalli 26. toukokuuta 2004 9\. Eläinfriikki 2. kesäkuuta 2004 10\. Miesasiamies 9. kesäkuuta 2004 11\. Valistaja 16. kesäkuuta 2004 12\. Se oikea Toni Wirtanen 23. kesäkuuta 2004 == Lähteet == == Aiheesta muualla == * Kaleva - Toni Wirtanen Undercover Luokka:Suomalaiset televisiosarjat
Summit

Summit voi tarkoittaa ainakin seuraavia: * Summit, paikkakunta New Jerseyssä, Yhdysvalloissa * Summit Entertainment, yhdysvaltalainen elokuvayhtiö * Summit Series, jääkiekon ottelusarja Kanadan ja Neuvostoliiton välillä 1972 *Summit1g, yhdysvaltalainen striimaaja * Summitin piirikuntia (Summit County): ** Summitin piirikunta Coloradossa, Yhdysvalloissa ** Summitin piirikunta Ohiossa, Yhdysvalloissa ** Summitin piirikunta Utahissa, Yhdysvalloissa. * Summit, supertietokone
Nerkoo (Lapinlahti)

Nerkoo on yksi Lapinlahden kylistä, joka sijaitsee valtatien 5 varrella Lapinlahden kirkonkylästä noin 6 kilometriä pohjoiseen. Siellä toimii muun muassa Nerkoon koulu (alakoulu). Nerkoo oli aikaisemmin taajama. Taajama- aluerajauksen mukaan vuoden 2015 lopussa Nerkoon väkiluku oli 206 ja pinta-ala 1,05 neliökilometriä. Tätä uudemmissa taajama-aluerajauksissa Nerkoo ei ole enää ollut mukana. == Historia == Nerkoon nimelle ei ole löydetty yksiselitteistä vastausta. Suosituimman oletuksen mukaan Niemeen tuli asumaan Nerkko-niminen mies. Alettiin puhua Nerkonniemestä ja ajan myötä sana vääntyi muotoon Nerkoonniemi. Toinen teoria lähtee foneettisesta yhteydestä ruotsin kieleen, esimerkkeinä när gå (läheltä piti) tai ner gå (alas virtaa). Kaikista todennäköisin selitys on yksinkertainen: Saamen ’niemeä’ merkitsevää sanaa njárga tavataan lainautuneena myös suomenkielisissä paikannimissä: sellaisia ovat Rovaniemen Narkaus sekä Lapinlahden ja Kihniön Nerkoo. Nerkoo tarkoittaa siis niemeä ja sellainenhan Nerkoolta löytyykin: Nerkoonniemi. Vuonna 1866 aloitettiin hätäaputyönä Nerkoon kanavan rakentaminen. Kanavaa rakennettaessa kuoli lähes sata työmiestä. Eemil Halonen aloitti Nerkoolla taidevalimo- toiminnan vuonna 1903. == Lähteet == * http://www.lapinlahti.fi/fi/Tietoa- kunnasta/Kylat/Nerkoo ===Viitteet=== Luokka:Lapinlahden kylät Luokka:Pohjois- Savon maakunnan entiset taajamat
Sumu Sireeni

Sumu Sireeni on alkujaan Romaniasta lähtöisin oleva, Facebookissa suosiota saavuttanut aasi. Syyskuussa 2016 Sumu Sireenin Facebook-sivulla oli yli 18 000 tykkääjää. Sumu Sireeni asuu Kirkkonummella Kaisa Toivosen ravitallissa. Sumu Sireeni on ollut esillä suomalaisissa lehdissä, muun muassa Maaseudun Tulevaisuudessa, Helsingin Sanomissa, Yleisradiossa,, Iltalehdessä, Ilta- Sanomissa, Seiskassa, Avussa, Koululaisessa ja Lemmikissä. Sumu Sireeni on syntynyt noin vuonna 2008 Romaniassa, mistä se on myöhemmin viety Belgiaan. Sieltä sen osti Suomeen hevoskauppias Juha Ruutsalo, joka myi aasin sen nykyisille omistajille Stall Petbackalle ja Täti-M Teamille. Sumu Sireeni asuu Kaisa Toivosen ravitallissa Kirkkonummella. Toivonen myös omistaa Sumu Sireenin puolisonsa ja puolisonsa äidin kanssa. Syyskesästä 2016 Sumu Sireenin odotettiin varsovan ensimmäisen jälkeläisensä. Tiineys kuitenkin päättyi ilmeisesti keskenmenoon. Aasia ei aiota enää astuttaa. ==Lähteet== ==Aiheesta muualla== * Sumun Sireenin Facebook-sivut (facebook.com) Luokka:Kuuluisat eläimet
Rantaperkiön seisake

Rantaperkiön seisake () on entinen rautatieliikennepaikka Riihimäki-Tampere- radalla, Tampereella, Rantaperkiön kaupunginosassa. Seisaketta siirrettiin n. 400 m pohjoisemmaksi 1. maaliskuuta 1980 jolloin tariffikilometrimäärä muuttui. == Lähteet == == Aiheesta muualla == *Kuvia seisakkeesta Vaunut.org- sivustolla Luokka:Pirkanmaan lakkautetut rautatieliikennepaikat Luokka:Rantaperkiö Luokka:Tampereen rautatieliikennepaikat
Viktor Kuusela

Viktor Kuusela (8. helmikuuta 1925 Salmi – 4. huhtikuuta 2017 Helsinki)Kuolinilmoitus, Helsingin Sanomat 7.5.2017, s. C 20 oli suomalainen taidegraafikko. ==Henkilöhistoria== Kuuselan vanhemmat olivat Johannes Kuusela ja Tatjana Ponkkonen. Hän kävi Suomen Taideakatemian koulun 1946–1948 ja 1951–1954. Professorin arvonimi myönnettiin Kuuselalle vuonna 1985. Kuusela on Suomen Taidegraafikoiden kunniajäsen, yhdistyksen johtokunnassa hän oli 1966–1971. Suomen Taiteilijaseuran hallituksen jäsen Kuusela oli 1967–1971 ja Valtion kuvataidelautakunnan jäsen 1975–1983. == Taiteellinen tuotanto == Kuuselan teoksia oli ensimmäisen kerran esillä Imatralla 1953. Hän osallistui moniin koti- ja ulkomaisiin yhteis- ja yksityisnäyttelyihin ja hänen teoksiaan on useissa museoissa ja julkisissa tiloissa. Kuusela kuului 1950-lukulaiseen Ryhmä nuoria taiteilijoita -ryhmään. == Lähteet == ==Aiheesta muualla== * Kuusela kuvataiteilijamatrikkelissa (Viitattu 4.9.2016) * Malme, Heikki, Kuusela, Viktor 2010. Taidegraafikko Viktor Kuusela. Helsinki: Valtion taidemuseo, 96 s. ISBN 978-951-53-3304-9 Luokka:Suomalaiset taidegraafikot Luokka:Suomalaiset professorin arvonimen saaneet Luokka:Vuonna 1925 syntyneet Luokka:Vuonna 2017 kuolleet
Jääkahvi

Jääkahvi on kylmänä nautittava kahvijuoma. Jääkahvi voidaan valmistaa murukahviin tai tavalliseen kuuma- tai kylmäuutettuun kahvijauheeseen. Jääkahvin valmistukseen voidaan käyttää tehosekoitinta, jolloin siitä tulee vaahtomaisempaa. Jääkahvi tarjoillaan yleensä runsaiden jääpalojen ja maidon kera. Maustamiseen voi käyttää myös makusiirappeja, kuten agavesiirappia. Jotta jääkahvi pysyisi mahdollisimman kylmänä, niin se nautitaan heti valmistamisen jälkeen. Liiallinen jäähdyttäminen heikentää kahvin aromeita. == Lähteet == == Aiheesta muualla == Luokka:Kahvijuomat
Auto, Motor und Sport

Auto, Motor und Sport (lyhennettynä AMS) on saksalainen autoalan aikakauslehti, jota julkaisee Motor Presse Stuttgart. Se kertoo autoalan uutuuksista ja alaan liittyvistä aihepiireistä. Lehden ensimmäinen numero ilmestyi joulukuussa 1946. == Aiheesta muualla == * Kotisivut Luokka:Saksalaiset aikakauslehdet
Waysiden koulu

Waysiden koulu (Wayside School) on Louis Sacharin kirjoittama lastenkirjasarja, johon kuuluvat kirjat Sideways Stories from Wayside School (1978), Wayside School Is Falling Down (1989) ja Wayside School Gets a Little Stranger (1995). Waysiden koulun hahmoja ovat muun muassa Todd, Maurecia, Jenny, Dana, Myron, Stephen, Shari, Joe, kolme Ericiä ja Bebe. Todd tekee kepposia koulukavereilleen ja vetää hänen tyttöystävänsä Maurecian ponihännästä, mistä rouva Jewls -niminen opettaja usein suuttuu. Kirjasarjaan perustuen on tehty elokuva Wayside: The Movie (2005) ja animaatiosarja Wayside (2007–2008). Luokka:Kirjasarjat
Burmeister & Wain

Burmeister & Wain oli vuonna 1846 toimintansa aloittanut tanskalainen telakka ja konepaja, jonka pääkonttori oli Kööpenhaminassa. Telakka sai Rudolf Dieseliltä yksinoikeuden valmistaa Tanskassa dieselmoottoreita. Maailman ensimmäinen dieselkäyttöinen valtamerialus M/S Selandia valmistui telakalta vuonna 1912. Vuonna 1980 telakan osti saksalaisen Man SE:n, jolloin syntyi MAN B&W; Diesel. Nykyään yritys on osa suuriin dieselmoottoreihin ja laivojen propulsiojärjestelmiin keskittynyttä MAN Diesel & Turbo SE:tä. Tällä maailmanlaajuisesti toimivalla yrityksellä on yhä toimintaa myös Tanskassa, muun muassa tuotekehityskeskus. ==Katso myös== * B&W; Hallerne ==Lähteet== == Asiasta muualla == *Tanskan Kulttuuriministeriön sivu Burmaister ja Wainin telakka-alueesta, tanskankielinen, vuodelta 2013 Luokka:Telakat Luokka:Kööpenhaminan historia
Hoegaarden Witbier

Hoegaarden Witbier on belgialaisen Hoegaarden-panimon valmistama vehnäolut. Olut tuli markkinoille vuonna 1966. Hoegaardenin alueella Brysselin itäpuolella ovat Belgian suurimmat vehnänviljelyalueet. 1950-luvulla lähes kaikki vehnäolueen erikoistuneet panimot olivat kuitenkin sulkeneet ovensa, koska pilsner-tyyppiset lageroluet olivat vallanneet markkinat. Panimon perustaja Pierre Celis asui nuoruutensa Tomsin-nimisen vehnäolutpanimon kupeessa, joka oli ovensa sulkeneista panimoista viimeinen. Joitakin vuosia tämän jälkeen Celis avasi oman panimonsa ja toi mausteisen ja alueelle tyypillisen vehnäoluen takaisin markkinoille. 1980-luvulla Hoegaardenin panimossa sattui tulipalo, jonka seurauksena Pierre Celis lopulta myi panimonsa Interbrew-nimiselle yritykselle. Interbrew oli aiemmin kattanut suurilta osin tulipalon aiheuttamat vahingot. Pierre Celis muutti lopulta Yhdysvaltoihin, perusti uuden panimoalan yrityksen ja jatkoi samanhenkisten oluiden valmistamista, tunnetuimpana merkkinä Celis White. Hoegaarden Witbier on väriltään samean kultainen, ja se on maustettu korianterin siemenillä ja pomeranssinkuorella. Alkoholipitoisuus on 5 % ja suositeltu tarjoilulämpötila noin 10 celsiusastetta. Oluen ruokasuosituksena on grillattu kana, kasvikset, katkaravut ja crème fraîche. Hoegaarden Witbier valmistuksessa käytetään 60/40-osuuksin ohramallasta ja mallastamatonta vehnää. == Lähteet == * * * Luokka:Belgialaiset panimot ja olutmerkit
Merimies jonka aallot hylkäsivät

Merimies jonka aallot hylkäsivät (The Sailor Who Fell from Grace with the Sea) on Lewis John Carlinon käsikirjoittama ja ohjaama brittiläinen jännityselokuva vuodelta 1976. Se perustuu Yukio Mishiman romaaniin Kunnia on katkera juoma (Otava 1971). Tarinassa merimies Jim Cameron (Kris Kristofferson) rantautuu pieneen merenrantakaupunkiin ja rakastuu leskirouvaan (Sarah Miles), joka on murrosikäisen pojan (Jonathan Kahn) yksinhuoltaja. Pirullisen jengijohtajapojan (Earl Rhodes) vaikutuksesta poika alkaa punoa sadistisia juonia miehen pään menoksi. ==Vastaanotto== Sarah Miles ja nuori Jonathan Kahn saivat kumpikin rooleistaan Golden Globe -ehdokkuuden.34th Golden Globes Awards (1977) - Movies from 1976, Filmaffinity.com. Viitattu 4.9.2016. Helsingin Sanomien Paula Talaskivi ei ensi-ilta-arviossaan oikein ymmärtänyt tätä ”hyvin merkillisenä” pitämäänsä elokuvaa. Kalastajakylän kuvaus on hänestä hienoa, mutta elokuvan alun runsaat rakastelukohtaukset antavat odottaa muuta kuin lopun sadismiviritteisiä juonikuvioita. Pääosan esittäjien lisäksi hän kehuu Kärpästen herraa muistuttavan poikajoukon roolitöitä. Video- oppaassa vuodelta 1994 Sam Inkinen antoi elokuvalle kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * * Luokka:Brittiläiset jännityselokuvat Luokka:Vuoden 1976 brittiläiset elokuvat Luokka:Elokuvat merenkulusta
Toxin

Toxin tai Toxin symbiootti on Marvel-kustantamon luoma antisankari, toiselta planeetalta kotoisin olevan symbiootin nimeltä Venom lapsenlapsi. Toxin yhdistyi entiseen New Yorkin poliisiin Patrick Mulliganiin. Mulliganin kuoltua Mustasydämen toimesta Eddie Brockista tuli Toxin. Toxin eroaa Carnagesta ja Venomista sikäli, että hän on hyvä. Luokka:Marvel-universumin henkilöt
Tehdäänpä silta

Tehdäänpä silta (televisioesityksessä Lasketaan laituriin,Elokuva: Lasketaan laituriin, Yle Areena. Viitattu 4.9.2016. ) on ruotsalainen absurdi komediaelokuva vuodelta 1965. ”Hasse och Tage” -nimellä tunnetun koomikkoparin (Hans Alfredson ja Tage Danielsson) vain vähän dialogia sisältävässä elokuvassa nelihenkinen purjehdusseurue yrittää kerta kerran jälkeen epätoivoisesti rantautua saaressa odottaviin rapujuhliin. Saareen päässeillä on ravut, veneessä ovat viinat. Kun rantautuminen ei millään onnistu, katastrofi seuraa: veneilijät joutuvat juomaan viinat ilman rapuja ja saareen päässeet syömään rapunsa ilman virvokkeita. Kun vene lopulta pääsee rantaan, on kaikki jo liian myöhäistä., Handling Elokuvan muita näyttelijöitä ovat Monica Zetterlund, Birgitta Andersson, Katie Rolfsen, Lars Ekborg ja Gösta Ekman. == Lähteet == == Aiheesta muualla == * * Luokka:Vuoden 1965 ruotsalaiset elokuvat Luokka:Tage Danielssonin ohjaamat elokuvat
Walter Van Tilburg Clark

Walter Van Tilburg Clark (3. elokuuta 1909 East Orland, Maine, Yhdysvallat – 10. marraskuuta 1971) oli yhdysvaltalainen kirjailija ja kasvattaja. Hän on Nevadan merkittävimpiä 1900-luvun kirjallisia hahmoja, ja hänet tunnetaan etupäässä romaaneista ja novelleista. Hänet valittiin 1988 ensimmäisenä Nevada Writers Hall of FameenNevada Writers Hall of Fame . Kahden hänen romaaninsa pohjalta on tehty elokuva: Väärästä tuomiosta elokuva Kuolemantuomiopaikka ja The Track of the Catistä elokuva Puuman jäljillä. Proosassaan Clark oppi hyödyntämään tuttua lännensaagan aineistoa tutkiessaan ihmisen psyykeä ja nostaessaan esiin syvällisiä filosofisia kysymyksiä. Klassikkoaseman Yhdysvalloissa saanut lännenromaani Väärä tuomio ei juuri ole saanut lukijoita ilmestyttyään suomeksi 1945.Juri Nummelin, Villi länsi ei ole koskaan ollut entisensä. Parnasso 4/2016 s. 44 ==Teokset== ;Proosa * Väärä tuomio (The Ox- Bow Incident) suom. Sisko-Lahja von Hertzen, Union, 1945 * The City of Trembling Leaves, Random House (New York, NY), 1945 * The Track of the Cat, Random House, New York, NY, 1949 (uusi p. 1993 ja 2003) * The Watchful Gods and Other Stories, Random House, New York, NY, 1950 (uusi p. 2004) (sisältää novellit "Hook", "The Wind and the Snow of Winter", "The Rapids", "The Anonymous", "The Buck in the Hills", "Why Don't You Look Where You're Going?", "The Indian Well", "The Fish Who Could Close His Eyes", "The Portable Phonograph" ja "The Watchful Gods"). ;Runoteokset *Christmas Comes to Hialsen (1930) * "Dawn, Washoe Valley; Big Dusk; Pyramid Lake" (1932) *Ten Women in Gale's House: And Shorter Poems (1932) * "To a Friend with New Shoes" (1934) ;Muita *(alkusanat) Robert Cole Caples: A Retrospective Exhibition, 1927-63 (luettelo), [Reno, NV], 1964. *(toim.) The Journals of Alfred Doten 1849-1903, kolme osaa, University of Nevada Press (Reno, NV), 1973. * Walter Van Tilburg Clark: Critiques, toim. Charlton Laird; University of Nevada Press (Reno, NV), 1983. Sisältää Clarkin tuotantoa sekä esseitä Clarkista ja hänen tuotannostaan == Lähteet == Luokka:Yhdysvaltalaiset kirjailijat Luokka:Vuonna 1909 syntyneet Luokka:Vuonna 1971 kuolleet
Qamdo

Qamdo eli Chamdo, tai pinyinin mukaan Changdu (, Qamdo Chongkyêr; ) on prefektuuritason kaupunki Kiinan Tiibetin autonomisella alueella. Kaupungin pinta-ala on 110 154 neliökilometriä ja väkiluku 657 505 (vuonna 2010). Kaupungin keskusta sijaitsee linnuntietä noin 600 kilometriä autonomisen alueen pääkaupunki Lhasasta itäkoilliseen. == Hallinnollinen jako == Piirikuntatasolla kaupunki jakautuu yhteen kaupunkipiiriin ja 10 piirikuntaan. Qamdon hallinnollinen jako piirikuntatasolla # Nimi Tiibetin kieli Tiibetin pinyin Kiinan merkit Pinyin Kaupunkipiiri 1 Karub Karub Qü 卡若区 Kǎruò Qū Piirikunnat 2 Jomda Jomda Zong 江达县 Jiāngdá Xiàn 3 Gonjo Konjo Zong 贡觉县 Gòngjué Xiàn 4 Riwoqê/Riwoche Riwoqê Zong 类乌齐县 Lèiwūqí Xiàn 5 Dêngqên Dêngqên Zong 丁青县 Dīngqīng Xiàn 6 Chagyab/Zhag’yab Chagyab Zong 察雅县 Cháyǎ Xiàn 7 Baxoi Baxoi Zong 八宿县 Bāsù Xiàn 8 Zogang Zogang Zong 左贡县 Zuǒgòng Xiàn 9 Markam Markam Zong 芒康县 Mángkāng Xiàn 10 Lhorong Lhorong Zong 洛隆县 Luòlóng Xiàn 11 Banbar Banbar Zong 边坝县 Biānbà Xiàn == Galleria == Kuva:Chamdo1.JPG | Qamdon kaupunkia. Kuva:Chamdo hotel.jpg | Hotelli Qamdossa. Kuva:Chamdo County4.jpg | Maisemaa Karubin kaupunkipiirissä. Kuva:Markam County Tibet.jpg | Maisemaa Markamin piirikunnassa. Kuva:A bird's-eye view of the "Nujiang 72 turnings"(怒江72弯).jpg | Tiet vuoristossa Baxoin piirikunnassa. Kuva:20140920 Yuqu River in Zogang County.jpg | Yuqujokea Zogangin piirikunnassa. == Lähteet == == Aiheesta muualla == * Chamdo Travel Guide (travelchinaguide.com) Luokka:Tiibetin kaupungit Luokka:Tiibetin prefektuurit
Taika-avain

Taika-avain tai Buratinon seikkailut () on neuvostoliittolainen piirroselokuva vuodelta 1960. Sen ovat ohjanneet Ivan Ivanov-Vano ja Dmitri Bаbitšenko, ja sen on tuottanut Sojuzmultfilm. Elokuva perustuu Aleksei Nikolajevitš Tolstoin teokseen Pieni kulta-avain eli Buratinon seikkailut (1936), joka vuorostaan pohjautuu Carlo Collodin saturomaaniin Pinokkion seikkailut (1881–1883). == Arvioita == Video-oppaassa vuodelta 1994 Markku Salmi pitää Taika-avainta huumoripitoisena ja teknisesti korkeatasoisena mutta moittii sen suomenkielistä dubbausta. Hän antaa sille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Animaatioelokuvat Luokka:Neuvostoliittolaiset elokuvat Luokka:Romaaneihin perustuvat elokuvat Luokka:Vuoden 1960 neuvostoliittolaiset elokuvat
Antonina Seredina

Antonina Aleksandrovna Seredina (, 23. joulukuuta 1929 Lovtsovo, Tverin alue, Venäjän SFNT – 2. syyskuuta 2016) oli Neuvostoliittoa edustanut ratameloja, olympiavoittaja ja maailmanmestari. Seredina voitti Roomassa 1960 olympiakultaa molemmilla naisten matkoilla. Méxicossa 1968 hän voitti kajakkikaksikoissa olympiapronssia, ja Tokiossa 1964 hän sijoittui samalla matkalla neljänneksi.Olympics at Sports-Reference.com Seredina voitti myös useita MM- ja EM-mitaleja. Hän kuoli 86-vuotiaana 2. syyskuuta 2016.http://www.kayak-canoe.ru/ru/federation/news/5064/ == Lähteet == * Antonina Seredina Bio, Stats and Results Olympics at Sports-Reference.com === Viitteet === == Aiheesta muualla == Luokka:Neuvostoliittolaiset melojat Luokka:Neuvostoliittolaiset olympiavoittajat Luokka:Vuonna 1929 syntyneet Luokka:Vuonna 2016 kuolleet
Ihminen (albumi)

__NOTOC__ Ihminen on psykedeelisen rockin yhtye Seremonian toinen studioalbumi. Se julkaistiin 18. lokakuuta 2013 levymerkillä Svart Records. == Vastaanotto == Soundin Antti Mattila antoi albumille neljä tähteä viidestä. Hän kuvailee albumia tunnelmalliseksi ja nykyaikaan epäsovinnaiseksi, tasokkaaksi historiankirjoitukseksi ja vastavoimaksi musiikkiteollisuudelle, joka sisältää vaikutteita varhaisesta heavy rockista. Imperiumin Antti Klemi sanoí arvostelussaan yhtyeen käyttäneen yllätysmomenttinsa esikoisalbumillaan, mutta myönsi yhtyeen menneen eteenpäin monella osa-alueella. Kehuja saivat erityisesti muusikoiden soitanta ja laulajan äänen vivahteikkuuden kehitys. == Kappaleet == Kaikki kappaleet säveltänyt ja sovittanut Seremonia sekä sanoittanut Ilkka Vekka, ellei toisin mainittu. # # # # # # # # # # # == Kokoonpano == * Noora Federley – laulu * Ville Pirinen – kitara, urut, syntetisaattori * Teemu Markkula – kitarat, urut, syntetisaattori * Ilkka Vekka – basso, syntetisaattori * Erno Taipale – rummut, huilu, kitara \+ * Jukka Salminen – kitara (kappale 10) === Tuotanto === * Teemu Markkula – äänittäjä, miksaaja * Ville Pirinen – miksaaja * Garrett Hammond – masteroija * Seppo Kekäläinen – layout * N. Luhtasaari – valokuvat == Arvostelut == * Desibeli.net: Seremonia: Ihminen Viitattu 4.12.2022. * Imperiumi.net: * Soundi: == Lähteet == == Aiheesta muualla == * * iTunes: Seremonia – Ihminen Luokka:Seremonian albumit Luokka:Vuoden 2013 albumit Luokka:Svart Recordsin albumit
Kristalliarkki

__NOTOC__ Kristalliarkki on psykedeelisen rockin yhtye Seremonian kolmas studioalbumi. Se julkaistiin 8. toukokuuta 2015 levymerkillä Svart Records. == Vastaanotto == Soundi Arttu Seppänen antoi albumille kolme tähteä viidestä. Hän suhtautuu ristiriitaisesti laulaja Noora Federleyn tulkintaan suhteessa instrumentaatioon, vaikkakin hän kehuu laulajan ”maanisen ja häiriintyneen tyylin” osuvan ajoittain nappiin. Myös Imperiumin arvosteluja kritisoi Federleyn laulua, sanoen sen saavan ”jopa Mana Manan Jouni Mömmön kuulostamaan taidokkaalta laulajalta”. Hän sanoo kuitenkin albumin olevan edeltäjiinsä nähden psykedeelisempi ja rituaalimaisempi albumi, mikä sopii yhtyeen tyyliin paremmin kuin suoraviivainen rock. Kaaoszinen Sami Elamaa antoi albumille kahdeksan pistettä kymmenestä, ja sanoo viimeistään 14-minuuttisen lopetuskappale ”Kristalliarkin” hitsaavan albumista vahvan kokonaisuuden. == Kappaleet == # # # # # # # # # # == Kokoonpano == * Noora Federley – laulu * Teemu Markkula – kitara, syntetisaattori, urut, akustinen kitara * Ville Pirinen – kitara, basso * Ilkka Vekka – basso, kitara * Erno Taipale – rummut, huilu, syntetisaattori, urut == Arvostelut == * Imperiumi.net: * Kaaoszine: 8/10 * Keskisuomalainen: Keskisuomalaisen arvio * Miasma: Miasman arvio * Soundi: == Lähteet == == Aiheesta muualla == * Luokka:Vuoden 2015 albumit Luokka:Seremonian albumit Luokka:Svart Recordsin albumit
Ryūkyū kenpō

Ryūkyū kenpō () on yleisnimitys kaikille karaten tyylisuunnille, jotka ovat peräisin Riukiusaarilta. Seiyū Oyatan kehittämä Ryū-te tunnettiin vuoteen 1995 saakka Ryūkyū kenpōna. Oyata kuitenkin muutti tyylinsä nimen, kun George Dillman opetti Ryūkyū kenpōsta omaa versiotaan. Dillmanin versio on koko nimeltään Ryūkyū kenpō tomari-te, ja siihen on yhdistetty myös Dillmanin harjoittamaa toista karaten tyylisuntaa tomari-teta.ABOUT GEORGE DILLMAN dillman.com Viitattu 5.9.2016 == Lähteet == Luokka:Karate
Yves Matton

Yves Matton (s. 25. heinäkuuta 1967 Kortrijk) on belgialainen entinen ralliautoilija sekä nykyinen Citroën-rallitallin tallipäällikkö. Vuodet 2002–2008 Matton toimi Citroënin organisaatiossa asiakasautojen kilpailu- ja liiketoiminnasta vastaavana päällikkönä. Vuonna 2008 hän ryhtyi yksityisyrittäjäksi perustaen Citroën-autoilla kilpailevia asiakkaita palvelevan MY Racing -yhtiön. Matton on toiminut Citroënin tallipäällikkönä 5. tammikuuta 2012 lähtien korvaten tehtävässään Olivier Quesnelin. == Aiheesta muualla == * Twitter Luokka:Moottoriurheilun henkilöt Luokka:Belgialaiset ralliautoilijat Luokka:Belgialaiset urheiluvaikuttajat Luokka:Vuonna 1967 syntyneet Luokka:Elävät henkilöt
Pahuuden äänet

__NOTOC__ Pahuuden äänet on psykedeelisen rockin yhtye Seremonian neljäs studioalbumi. Se on julkaistiin 30. syyskuuta 2016 levymerkillä Svart Records. Kappaleiden sanoitukset jatkavat edeltävän albumin, Kristalliarkin teemaa. Musiikillisesti se on yhtyeen siihenastisista julkaisuista synkin. Albumin lopetuskappale ”Uusi aamu sarastaa” julkaistiin Soundcloud -suoratoistopalvelussa 22. elokuuta 2016.Facebook: Uusi aamu sarastaa Toinen kappale ”Kuoleman planeetta” julkaistiin 1. syyskuuta 2016 musiikkivideon saattelemana.Youtube: Kuoleman planeetta == Vastaanotto == Albumi sai hyvän vastaanoton. Metalliluolan Ilkka Järvenpää antoi albumille arvosanan 8–/10. Hän kuvaili sitä hämmentäväksi eikä omaan makurepertuaariinsa soveltuvaksi, mutta myönsi psykedeelisen 60-lukulaisen soundin menneen nappiin. Viihdesivusto Imperiumilta albumi sai arvosanan 6.5/10, joka on poikkeuksellisesti kahden arvostelijan arvioiden keskiarvo. Tuomio Harju piti albumia välityönä ja epäili ettei yhtyeellä ole välttämättä enää muuta annettavaa, kun taas Antti Klemi piti uutta suuntaa hyvänä, vaikka hänestä noise-musiikin harmonia kaipaa vielä työtä. == Kappaleet == # # # # # # # # # # == Kokoonpano == * Noora Federley – laulu * Teemu Markkula – kitara * Ville Pirinen – kitara * Ilkka Vekka – basso * Erno Taipale – rummut, huilu == Arvostelut == * Imperiumi.net ** Antti Klemi: ** Tuomio Harju: 5+/10 * Metalliluola: 8–/10 * Sea of Tranquility: Sea of Tranquility: Album review * Soundi: Saumoistaan rakoilevaa psykedeliaa – Seremonia ei päästä kuulijaansa helpolla Viitattu 4.12.2022. * Turun Sanomat: positiivinenTurun Sanomat: Levyarvio == Lähteet == == Aiheesta muualla == * Luokka:Seremonian albumit Luokka:Vuoden 2016 albumit Luokka:Svart Recordsin albumit
The Ripsipiirakka Show

__NOTOC__ The Ripsipiirakka Show on punkyhtye Ripsipiirakan kolmas ja viimeiseksi jäänyt studioalbumi. Se julkaistiin vuonna 2005 levymerkillä Universal Music.iTunes: Ripsipiirakka – The Ripsipiirakka Show Albumiin on sisällytetty musiikkivideot kappaleista ”Viaton” ja ”Tule vaan”. == Vastaanotto == Albumi sai ristiriitaisen vastaanoton. Soundin Antti Marttinen antoi albumille kolme tähteä viidestä. Hän piti albumia rutiininomaisena punk pop -levynä, joka tarjoaa iskeviä kertosäkeitä. Smackthejackin Jarkko Rotstén lyttäsi albumin yllätyksettömäksi, epähauskaksi teini-angstiksi, jossa ainoastaan soundit ovat onnistuneet. == Kappaleet == Kappaleet 1-3, 5-6 säveltänyt ja sanoittanut Jukka Tanskanen sekä sovittanut Ripsipiirakka. Kappale 4 sävellys Olli Salonen, sanoitus Jukka Tanskanen ja sovittanut Ripsipiirakka. # # # # # # # # # # # # == Kokoonpano == * Jukka Tanskanen – laulu, kitara * Olli Salonen – kitara, taustalaulu * Hannu Kiviluoto – bassokitara * Mika Enrold – rummut === Tuotanto === * Antti Lehtinen – tuottaja * Jukka Puurula – äänittäjä * Janne Saksa – miksaaja * Mika Jussila – masteroija == Arvostelut == * Smackthejack.net: * Soundi: == Lähteet == == Aiheesta muualla == * Discogs Luokka:Vuoden 2005 albumit Luokka:Ripsipiirakan albumit
George Nevill (Bergavennyn 5. paroni)

George Nevill, Bergavennyn 5. paroni, KG, PC (s. noin vuonna 1469 – k. vuonna 1535 tai 1536) oli englantilainen hoviherra. Hän kuului vaikutusvaltaiseen Nevillen aatelissukuun, joka oli merkittävä vallankäyttäjä keskiajan Englannissa. Nevillen isä ja Bergavennyn 4. paroni oli myös nimeltään George Neville. Nuoremmalta Georgelta arvonimi periytyi hänen pojalleen Henry Nevillelle. Luokka:Brittiläiset paronit Luokka:1460-luvulla syntyneet Luokka:1530-luvulla kuolleet
Ville Rajala (yleisurheilija)

Ville Valtteri Rajala (s. 18. huhtikuuta 1993) on suomalainen pika- aitajuoksija. Hän edusti aktiiviurallaan Alajärven Ankkureita ja on pituudeltaan 190 cm. Häntä valmensi Tapio Rajala. Rajala saavutti Kalevan kisoissa pronssia 110 metrin aitajuoksussa 2016. Sisäratojen SM-kilpailuissa hän sai hopeaa 60 metrin aitajuoksussa 2016. Hänellä on SM-mitaleja myös nuorten sarjoissa. Rajala sai alle 20-vuotiaiden Pohjoismaiden- mestaruuskilpailuissa hopeaa 110 metrin aitajuoksussa 2012. Aikuisten maaottelussa hän kilpaili ensimmäisen kerran Tukholmassa 2015. Parhaimmillaan hän sijoittui kolmanneksi hallimaaottelun 60 metrin aitajuoksussa Växjössä 2016. Rajalan ennätys 110 metrin aitajuoksussa on Jämsässä 29. kesäkuuta 2017 juostu 14.13. Hallissa hän on juossut 60 metrin aidat parhaimmillaan 7,99 Kuortaneella 24. tammikuuta 2016. Rajalan ura päättyi loukkaantumisiin vuonna 2018. Urheilu-uran jälkeen Rajala on työskennellyt finanssialalla. == Lähteet == Luokka:Suomalaiset pika-aitajuoksijat Luokka:Vuonna 1993 syntyneet Luokka:Elävät henkilöt
George Neville

George Neville tai George Nevill ovat olleet ainakin seuraavien henkilöiden nimiä: *George Neville (piispa) (n. 1432–1476), Yorkin arkkipiispa *George Nevill (Bergavennyn 4. paroni) (n. 1440–1492) *George Nevill (Bergavennyn 5. paroni) (n. 1469–1535/6) *George Nevill (Bergavennyn 11. paroni) (s. ennen vuotta 1641 - k. 1666) *George Nevill (Bergavennyn 12. paroni) (1665–1695) *George Nevill (Bergavennyn 13. paroni) (n. 1659–1720/21) *George Nevill (Bergavennyn 14. paroni) (1702–1723) *George Nevill (Latymerin 1. paroni) (?-1469) *George Nevill (Abergavennyn 1. jaarli) (1727–1785) *George Neville (Bedfordin 1. herttua) (1457–1483)
Arttu Tyystjärvi

Arttu Aleksi Tyystjärvi (s. 11. kesäkuuta 1997 Lappeenranta) on suomalainen yleisurheilija, jonka päälaji on kolmiloikka. Hän on kilpaillut nuorten SM- tasolla myös pituushypyssä. Hän edustaa Lappeenrannan Urheilu-Miehiä ja on pituudeltaan 187 cm. Vuoteen 2017 saakka hän edusti Imatran Urheilijoita. Hänen valmentajanaan on vuodesta 2017 toiminut Petri Ruotsalainen. Aiemmin häntä valmensivat Pekka Paronen ja Matti Mononen. Tyystjärvi on saavuttanut Kalevan kisoissa pronssia kolmiloikassa 2016. Sisäratojen SM-kilpailuissa hän sai samassa lajissa hopeaa 2016 ja 2019 sekä pronssia 2018 ja 2020. Hän on voittanut nuorten sarjoissa kolmiloikan Suomen-mestaruuksia. Tyystjärvi saavutti alle 20-vuotiaiden Pohjoismaiden-mestaruuskilpailuissa kolmiloikassa kultaa 2016 ja hopeaa 2015. Hän voitti alle 23-vuotiaiden Pohjoismaiden- mestaruuden 2018. Nuorten maaotteluissa hän kilpaili ensimmäisen kerran 2014, aikuisten maaottelussa 2017. Tyystjärven kolmiloikkaennätys on Porvoossa 1. syyskuuta 2019 hypätty 15,92. Hallissa hän on loikkinut parhaimmillaan 15,70 Tampereella 15. helmikuuta 2020. == Lähteet == Luokka:Suomalaiset kolmiloikkaajat Luokka:Vuonna 1997 syntyneet Luokka:Elävät henkilöt
Detection Technology

Detection Technology Oyj on suomalainen röntgensäteilyantureita valmistava yritys, joka listautui Helsingin pörssin First North -markkinapaikalle vuonna 2015. Sen tuotteita käytetään lääketieteessä, turvallisuusalalla ja teollisuudessa, esimerkiksi mammografiassa ja lentokenttien läpivalaisulaitteissa. Yhtiöllä on kaksi tehdasta, jotka sijaitsevat Pekingissä ja Wuxissa Kiinassa. Detection Technology perustettiin vuonna 1991, kun hiukkasfysiikan tutkimuskeskus Cernissä työskennelleet tutkijat halusivat teollistaa Cern-tutkimuksesta alkunsa saaneen ilmaisinteknologian. Yhtiö aloitti toimintansa VTT:n tiloissa Espoossa. Vuonna 1994 yhtiö perusti toimipaikan Pekingiin. Ennen listautumisantia vuonna 2015 Detection Technologyn omisti sijoitusyhtiö G. W. Sohlberg, jonka omistusosuus yhtiöstä oli tuolloin 71 prosenttia. Pörssilistautumisen jälkeen G. W. Sohlberg myi jäljelle jääneen 38,9 prosentin osuutensa yhtiöstä kesäkuussa 2016. Helmikuussa 2022 Detection Technologyn suurin omistaja oli Ahlström Capital -sijoitusyhtiö, joka omisti 36 prosenttia osakkeista. == Lähteet == == Aiheesta muualla == * Detection Technology Luokka:Suomalaiset teollisuusyritykset Luokka:Suomalaiset First North -yhtiöt
Kristiina Vuorvirta

Kristiina Vuorvirta (s. 28. maaliskuuta 1994) on suomalainen yleisurheilija, jonka päälaji on pituushyppy. Hän kilpailee myös pikajuoksussa. Vuorvirta voitti Kalevan kisoissa kultaa pituushypyssä 2016. Sisäratojen SM-kilpailuissa hän saavutti pronssia 2017. Hän on voittanut pituushypyssä myös nuorten Suomen-mestaruuksia. Naisten 4 × 100 metrin viestissä hän sai SM-pronssia 2014. Vuorvirta voitti pituushypyn alle 23-vuotiaiden Pohjoismaiden- mestaruuden 2016. Aikuisten maaottelussa hän kilpaili ensimmäisen kerran Tampereella 2016 sijoittuen pituushypyssä viidenneksi. Vuorvirta hyppäsi pituusennätyksensä 622 cm Oulussa 23. heinäkuuta 2016. Hallissa hän on hypännyt parhaimmillaan 603 cm Tampereella 11. helmikuuta 2017. == Lähteet == Luokka:Suomalaiset pituushyppääjät Luokka:Vuonna 1994 syntyneet Luokka:Elävät henkilöt
Dalilah Muhammad

Dalilah Muhammad (s. 7. helmikuuta 1990 Jamaica, Queens, New York) on yhdysvaltalainen 400 metrin aitajuoksun olympiavoittaja ja maailmanmestari. Muhammad voitti 400 metrin aitajuoksun alle 18-vuotiaiden maailmanmestaruuden Ostravassa 2007 ajalla 57,25. Hän sai alle 20-vuotiaiden Pan-Amerikan-mestaruuskilpailuissa hopeaa 2009. Muhammad voitti 400 metrin aitajuoksun Yhdysvaltojen-mestaruuden 2013. Hän saavutti samana vuonna MM-hopeaa Moskovassa ajalla 54,09. Hän voitti kotimaansa olympiakarsinnan 2016 ennätyksellään 52,88. Rio de Janeiron olympialaisissa hän voitti kultaa ajalla 53,13. 25\. kesäkuuta 2017 Muhammad paransi ennätyksensä Yhdysvaltain MM-karsinnoissa Sacramentossa lukemiin 52,64 s. Lontoon MM-kilpailuissa 2017 hän sai hopeaa ajalla 53,50. Muhammad juoksi 400 metrin aitajuoksun maailmanennätyksen 52,20 Des Moinesissa 28. heinäkuuta 2019. Dohan MM-finaalissa Mohammad paransi vielä omaa ME-aikaansa neljällä sadasosalla aikaan 52,16. Hän juoksi myös kolmannen osuuden Yhdysvaltain 4 × 400 metrin viestissä kultaa voittaneessa joukkueessa. Tokion olympialaisissa vuonna 2021 Muhammad sijoittui 400 metrin aitajuoksussa toiseksi ajalla 51,58. Kilpailun voitti Sydney McLaughlin ME-ajalla 51,46 ja myös Muhammad alitti entisen ME:n. McLaughlin oli jo Yhdysvaltain olympiakarsinnoissa rikkonut Muhammadin maailmanennätyksen ajallaan 51,90. Tokiossa Muhammad sai kultaa myös Yhdysvaltain joukkueessa 4×400 metrin viestissä. | Eugenen MM-kilpailuissa 2022 hän saavutti 400 metrin aitajuoksussa pronssia ajalla 53,13. == Kausien parhaat == :Lähde: IAAF Vuosi Tulos Paikka Päivämäärä Muita huomioita 2006 58,75 s Baltimore 30. heinäkuuta 2007 57,09 s Greensboro 16. kesäkuuta 2008 57,81 s Buffalo 14. kesäkuuta 2009 56,49 s Fayetteville 11. kesäkuuta 2010 57,14 s Berkeley 16. toukokuuta 2011 56,04 s Des Moines 8. kesäkuuta 2012 56,19 s Des Moines 6. kesäkuuta 2013 53,83 s Des Moines 23. kesäkuuta 2014 58,02 s Doha 9. toukokuuta 2015 55,76 s Los Angeles 9. toukokuuta 2016 52,88 s Eugene 10. heinäkuuta 2017 52,64 s Sacramento 25. kesäkuuta 2018 53,65 s Oslo 7. kesäkuuta 2019 52,16 s Doha 4. lokakuuta Maailmanennätys 2021 51,58 s Tokio 4. elokuuta == Lähteet == Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt